|  |  |  |  |  |  |
| --- | --- | --- | --- | --- | --- |
| MÄÄRUS | | | | EELNÕU | |
| Kadrina | | 26. märts 2025 nr | | |
|  | |  | | | |

Määruste muutmine

Määrus kehtestatakse haldusmenetluse seaduse § 64 lõike 1 alusel

**§ 1. Kadrina Vallavolikogu 28.10.2020 määruse nr 50 ”Kadrina valla tunnustuse avaldamise kord“ muutmine**

1) Kadrina Vallavolikogu 28.10.2020 määruse nr 50 ”Kadrina valla tunnustuse avaldamise kord“ § 3 lõiget 2 muudetakse ja sõnastatakse see järgmiselt**:**

„§ 3. (2) Auhinna „Aasta tegija“ kandidaate võivad esitada era- ja juriidilised isikud ning organisatsioonid ja ühendused jooksva aasta 5. detsembriks. Ettepanekud koos põhjendustega esitatakse Kadrina Vallavalitsuse iseteeninduskeskkonna kaudu.“;

2) Kadrina Vallavolikogu 28.10.2020 määruse nr 50 ”Kadrina valla tunnustuse avaldamise kord“ § 4 lõiget 2 muudetakse ja sõnastatakse see järgmiselt**:**

„§ 4. (2) Elutööpreemia kandidaate võivad esitada kõik soovijad jooksva aasta 31. detsembriks. Ettepanekud koos põhjendustega esitatakse Kadrina Vallavalitsuse iseteeninduskeskkonna kaudu.“;

**§ 2. Kadrina Vallavolikogu 27.02.2019 määruse nr 23 „Pere sissetulekust mittesõltuvate sotsiaaltoetuste määramise ja maksmise kord“ muutmine**

Kadrina Vallavolikogu 27.02.2019 määruse nr 23 „Pere sissetulekust mittesõltuvate sotsiaaltoetuste määramise ja maksmise kord“ § 8 lõiget 1 muudetakse ja sõnastatakse see järgmiselt:

„§ 8. (1) Toetust taotlev isik (edaspidi taotleja) esitab taotluse Kadrina Vallavalitsuse iseteeninduskeskkonna kaudu välja arvatud jõulutoetuse korral.“;

**§ 3.** **Kadrina Vallavolikogu 26.02.2014 määruse nr 4 „Kadrina valla erateede ehitus- ja remonttööde toetamise kord“ muutmine**

Kadrina Vallavolikogu 26.02.2014 määruse nr 4 „Kadrina valla erateede ehitus- ja remonttööde toetamise kord“ § 3 lõiget 2 muudetakse ja sõnastatakse see järgmiselt:

„§ 3. (2) Taotleja (taotlejad) või tema poolt volitatud isik esitab Kadrina Vallavalitsusele taotluse Kadrina Vallavalitsuse iseteeninduskeskkonna kaudu.

Taotlusele lisatakse:

1) Maa-ja Ruumiameti geoportaali kaardirakenduse väljatrükk mõõtkavas 1:5000 kantud tee või teelõigu asukoha skeem;

2) tee ehitus- ja remonditöid teostava ettevõtte hinnapakkumise koopia koos tee ehitus-remonditöid teostava ettevõtte pädevust tõendava dokumendi (väljatrükk majandustegevuse registrist või Transpordiameti poolt välja antud teehoiutööde tegevusluba) koopia.“;

**§ 4.** **Kadrina Vallavolikogu 27.02.2019 määruse nr 24 „Avaliku ürituse korraldamise ja pidamise nõuded Kadrina vallas“ muutmine**

Kadrina Vallavolikogu 27.02.2019 määruses nr 24 „Avaliku ürituse korraldamise ja pidamise nõuded“ tehakse järgmised muudatused:

1) paragrahvi 1 lõige 7 muudetakse ja sõnastatakse järgmiselt:

„§ 1. (7) Kõrgendatud turvariskiga avalikuks ürituseks loetakse:

1) üritus, mille eeldatav osalejate arv on üle 300;

2) üritus, kus toimub alkohoolsete jookide müük või pakkumine,

3) ürituse tõttu vajab liiklus ümberkorraldamist;

4) üritus on suunatud alaealistele;

5) kui see peetakse ehitises või kohas, mis ei ole selleks ette nähtud,

6) kui kasutatakse ajutist ehitist näiteks tribüün, suure mõõtmeline telk või konstruktsioon või muud inimese elule ja tervisele ohtu kujutada võivat lisainventari.“;

2) paragrahvi 1täiendatakse lõikega 8 järgmises sõnastuses:

„§ 1. (8) Määrusega reguleerimata juhtudel otsustab üksikküsimused vallavalitsus.“;

3) paragrahvi 3 lõiget 1 muudetakse ja sõnastatakse järgmiselt:

„§ 3. (1) Ürituse korraldaja esitab vähemalt 30 kalendripäeva enne ürituse läbiviimise päeva taotluse koos kõigi nõutud lisadokumentidega Kadrina Vallavalitsuse iseteeninduskeskkonnas.“;

4) paragrahvi 4 lõiget 1 täiendatakse alapunktiga 10 järgmises sõnastuses:

„§ 4. (1) 10) ametkondade kooskõlastused“;

5) paragrahvi 4 lõiget 1 täiendatakse alapunktiga 11 järgmises sõnastuses:

„§ 4.(1) 11) kinnitus käesoleva korra ja sellega seotud õigusaktidega tutvumise kohta ning kinnitus esitatud andmete õigsuse kohta.“;

6) paragrahvi 4 täiendatakse lõikega 3 järgmises sõnastuses:

„§ 4. (3) Kõrgendatud turvariskiga ürituse kooskõlastab ürituse korraldaja Päästeameti ja Politsei-ja Piirivalveametiga.“;

7) paragrahvi 5 lõige 6 muudetakse ja sõnastatakse järgmiselt:

„§ 5. (6) Vallavalitsus annab ürituse läbiviimiseks loa 14 tööpäeva jooksul arvates nõuetekohase taotluse saabumise päevast või jätab loa andmata ning põhjendab keeldumise otsust.“;

**§ 5.** **Kadrina Vallavolikogu 28.06.2017 määruse nr 89 „Kadrina valla elamute vee- ja kanalisatsioonisüsteemide rajamise või parendamise toetamise kord“ muutmine**

Kadrina Vallavolikogu 28.06.2017 määruse nr 89 „Kadrina valla elamute vee- ja kanalisatsioonisüsteemide rajamise või parendamise toetamise kord“ tehakse järgmised muudatused:

1) paragrahvi 5 lõiget 1 muudetakse ja sõnastatakse see järgmiselt:

„§ 5. (1) Taotlus esitatakse Kadrina Vallavalitsuse iseteeninduskeskkonna kaudu.“;

2) paragrahvi 5 lõiget 3 muudetakse ja sõnastatakse see järgmiselt:

„§ 5. (3) Taotleja või tema poolt volitatud isik esitab vallavalitsusele:

1) Maa- ja Ruumiameti Geoportaali kaardirakenduse väljatrükile kantud asendiplaani;

2) töid teostava ettevõtte hinnapakkumise koopia. Töid teostav ettevõte peab omama tööde teostamiseks pädevust ning olema kantud majandustegevuse registrisse. Kui hinnapakkumist pole võimalik esitada, tuleb esitada vastavad põhjendused ning hinnakalkulatsioonid;

3) vee kvaliteedi analüüsi, mis tõendab vee kvaliteeti, juhul kui rajatakse joogiveetorustik, paigaldatakse veepump või veepuhastusseadmed olemasoleva kaevu juurde või rajatakse uus kaev põhjusel, et vee kvaliteet ei vasta joogivee nõuetele;

4) vajadusel teiste kinnistute/korteriomandite omanike kirjalik nõusolek.“;

**§ 6. Kadrina Vallavolikogu 26.11.2014 määruse nr 21 „Kadrina vallas eraparklate ehitamise toetamise kord“ muutmine**

Kadrina Vallavolikogu 26.11.2014 määruse nr 21 „Kadrina vallas eraparklate ehitamise toetamise kord“ § -is 3 tehakse järgmised muudatused:

1) lõiget 2 muudetakse ja sõnastatakse see järgmiselt:

„§ 3. (2) Taotlus esitatakse Kadrina Vallavalitsuse iseteeninduskeskkonna kaudu.

Taotlusele lisatakse:

1) korteriomanike üldkoosoleku otsuse koopia, millega on antud nõusolek parkla ehitamiseks ning nimetatud volitatud isik (ühistu juhatus või elamu valitseja). Koos taotlusega esitatakse kohustuslik dokumentatsioon , mis kooskõlastatakse valla ehitusspetsialistiga. Vallavalitsus väljastab vajadusel ehitusloa või ehitusteatise parkla ehitamiseks**;**

2) parkla ehitustöid tegeva ettevõtte hinnapakkumise koopia koos parkla ehitustöid tegeva ettevõtte pädevust tõendava dokumendi (väljatrükk majandustegevuse registrist või Transpordiameti poolt välja antud teehoiutööde tegevusluba) koopia.“;

2) lõige 3 tunnistatakse kehtetuks;

**§ 7.** **Kadrina Vallavolikogu 26.06.2019 määruse nr 32 „Kadrina valla kaasava eelarve menetlemise kord“ muutmine**

Kadrina Vallavolikogu 26.06.2019 määruse nr 32 „Kadrina valla kaasava eelarve menetlemise kord“ § 3 lõiget 4 muudetakse ja sõnastatakse see järgmiselt:

„§ 3. (4) Ettepanekud esitatakse Kadrina Vallavalitsuse iseteeninduskeskkonna kaudu.“;

**§ 8****. Kadrina Vallavolikogu 26.01.2022 määruse nr 3 „Kadrina valla jäätmehoolduseeskiri“**

**muutmine**

Kadrina Vallavolikogu 26.01.2022 määruses nr 3 „Kadrina valla jäätmehoolduseeskiri“ tehakse järgmised muudatused:

1) paragrahvi 12 lõiget 2 muudetakse ja sõnastatakse see järgmiselt:

„§ 12. (2) Segaolmejäätmete mahutite minimaalne tühjendussagedus korraldatud jäätmeveo korral:

1) jäätmemahutite tühjendamine vähemalt üks kord 12 nädala jooksul;

2) jäätmekoti tühjendussagedus ei saa olla tihedam kui üks kord nelja nädala jooksul.“;

2) paragrahvi 12 lõiget 5 muudetakse ja sõnastatakse see järgmiselt:

„§ 12. (5) Biolagunevate jäätmete mahutit tuleb tühjendada sagedusega, mis väldib mahuti üle täitumist, haisu ja kahjurite teket ning ümbruskonna reostust, kuid mitte harvemini kui üks kord nelja nädala jooksul.“;

3) paragrahvi 13 lõike 1 punkti 1 muudetakse ja see sõnastatakse järgmiselt:

„§ 13. (1) 1) ühise jäätmemahuti kasutamiseks tuleb esitada taotlus Kadrina Vallavalitsuse iseteeninduskeskkonna kaudu, näidates ära kinnistu nime ja jäätmevaldaja, millelt toimub vedu.

Taotluse ja jäätmemahuti suuruse kinnitab jäätmevaldaja, kelle kinnistul asub ühine jäätmemahuti.“;

4) paragrahvi 21 lõiget 4 muudetakse ja see sõnastatakse järgmiselt:

„§ 21. (4) Korraldatud jäätmeveoga hõlmatud jäätmete üleandmise kohustusest vabastamiseks esitab jäätmevaldaja ametiasutusele taotluse Kadrina Vallavalitsuse iseteeninduskeskkonna kaudu.“;

5) paragrahvi 21 lõike 5 punkti 2 muudetakse ja see sõnastatakse järgmiselt:

„§ 21. (5) 2)  põhjused, miks jäätmevaldaja soovib korraldatud jäätmeveoga mitteliitunuks lugemist“;

6) paragrahvi 21 täiendatakse lõikega 12 järgmises sõnastuses:

„ § 21. (12) Ametnik võib jäätmevaldaja vabastada biolagunevate köögi- ja sööklajäätmete veokohustusest, kui jäätmevaldaja on esitanud Kadrina valla iseteeninduskeskkonna kaudu kompostimisest teavituse.“;

**§ 10.** **Kadrina Vallavolikogu 29.03.2023 määruse nr 15 „Noorte omaalgatusprojektide toetamise kord“**

**muutmine**

Kadrina Vallavolikogu 29.03.2023 määruse nr 15 „Noorte omaalgatusprojektide toetamise kord“

§ 3 lõiget 3 muudetakse ja see sõnastatakse järgmiselt:

„§ 3.(3) Taotlus esitatakse Kadrina Vallavalitsuse iseteeninduskeskkonna kaudu.

Taotluses märgitakse muuhulgas järgmised andmed:

1) taotleja nimi ja isikukood/registrikood ja kontaktandmed (elukoha/asukoha aadress)

telefoninumber, e-posti aadress);

2) taotleja pangakonto andmed;

3) projekti pealkiri, eesmärk, kavandatavad tegevused ja eelarve;

4)taotletav summa.“;

**§ 11. Kadrina Vallavolikogu 30.09.2020 määruse nr 48 „Kadrina valla eelarvest kultuuri- ja spordiürituste ning tegevuste toetamise kord“ muutmine**

Kadrina Vallavolikogu 30.09.2020 määruse nr 48 „Kadrina valla eelarvest kultuuri- ja spordiürituste ning tegevuste toetamise kord“§ 3 lõiget 1 muudetakse ja sõnastatakse see järgmiselt:

„§ 3. (1) Taotlus esitatakse Kadrina Vallavalitsuse iseteeninduskeskkonna kaudu hiljemalt 15. novembriks toetuse saamiseks järgmise aasta eelarvest ning 15. aprilliks jooksva aasta eelarvest.“;

**§ 12.** **Kadrina Vallavolikogu 29.05.2019 määruse nr 30 „Kadrina valla õpetaja ja tugispetsialisti stipendiumi andmise kord“ muutmine**

Kadrina Vallavolikogu 29.05.2019 määruse nr 30 „Kadrina valla õpetaja ja tugispetsialisti stipendiumi andmise kord“ § 4 lõiget 1 muudetakse ja sõnastatakse see järgmiselt:

„ § 4.(1) Stipendiumi taotlus esitatakse iga aasta 15. septembriks Kadrina Vallavalitsusele (edaspidi ametiasutus) Kadrina Vallavalitsuse iseteeninduskeskkonna kaudu  koos motiveeritud põhjendusega, milles taotleja kinnitab, et vastab stipendiumi saamise tingimustele ja on tutvunud stipendiumi maksmise ja tagastamise tingimustega.“;

**§ 13. Kadrina Vallavolikogu 28.06.2023 määruse nr 19 „Kadrina valla haridusstipendiumi määramise kord“ muutmine**

Kadrina Vallavolikogu 28.06.2023 määruses nr 19 „Kadrina valla haridusstipendiumi määramise kord“ tehakse järgmised muudatused:

1) paragrahvi 2 lõige 3 tunnistatakse kehtetuks;

2) paragrahvi 2 lõige 4 muudetakse ja see sõnastatakse järgmiselt:

„§ 2.(4) Stipendiumi taotlus esitatakse Kadrina Vallavalitsuse iseteeninduskeskkonna kaudu.

Stipendiumi taotlemiseks tuleb kandidaadil esitada järgmised dokumendid:

1) taotlus, mis sisaldab muuhulgas järgmisi andmeid: töö nimetus, nimi, õppeasutus, elukoht, juhendaja nimi, nõusolek töö avalikustamiseks ja võimalusel esitlemiseks, lühike kirjeldus töö olulise kohta;

2) juhendaja soovitus;

3) töö.“

**§ 8. Määruse jõustumine**

Määrus jõustub kolmandal päeval pärast Riigi Teatajas avaldamist.

|  |  |
| --- | --- |
|  | |
| (allkirjastatud digitaalselt) |  |
| Madis Viise |  |
| vallavolikogu esimees |  |
|  |  |

Seletuskiri määruse eelnõule

Käesoleva määrusega muudetakse põhiliselt vallavolikogu poolt vastuvõetud määrustes eri valdkondades taotluste esitamist seoses iseteeninduskeskkonna (SPOKU) kasutusele võtmisega.

Kehtivas määruses „Avaliku ürituse korraldamise ja pidamise nõuded Kadrina vallas“ muudetakse täiendavaltavaliku ürituse taotluste esitamise tähtaega seniselt 21 päevalt 30 päevani enne ürituse toimumist ning tuuakse sisse mõiste “ kõrgendatud turvariskiga üritus “ ning mida loetakse kõrgendatud turvariskiga ürituseks.

Avalikku üritust puudutavad muudatused lähtuvad Politsei- ja Piirivalveameti ja Päästeameti soovitustest.

Jäätmehoolduseeskirjas tehtavad muudatused täpsustavad jäätmeseadusega sätestatut.

Kehtiva Kadrina valla jäätmehoolduseeskirja § 12 lõike 2 järgi kehtivad erisused tihe- ja hajaasustuses  toimuva segaolmejäätmete tühjendamise sageduse osas. Muudatusega plaanitakse kõigile Kadrina valla haldusterritooriumil asuvatele jäätmevaldajatele ühine kord, mille kohaselt segaolmejäätmete mahutite minimaalne tühjendussagedus korraldatud jäätmeveo korral on vähemalt üks kord 12 nädala jooksul ning jäätmekoti tühjendussagedus ei saa olla tihedam kui üks kord nelja nädala jooksul.

Ühtlasi antakse kogukonnalt tõstatatud soovi ja jäätmevedajaga arutlemise tulemusel võimalus elanikele biolagunevaid jäätmeid üle anda seni rangelt määratud 14-päevasele tühjendamise intervallile ka 28-päevase intervalli jooksul s.o biolagunevate jäätmete mahutit tuleb tühjendada sagedusega, mis väldib mahuti üle täitumist, haisu ja kahjurite teket ning ümbruskonna reostust, kuid mitte harvemini kui üks kord nelja nädala jooksul.

Marika Mardõkainen

vallasekretär